section_heading: Prije otoka
paragraph_text: Kasnije Charlie pronalazi Liama na heroinu s mladim djevojkama. Izbacuje ih i govori Liamu da je gotov sa sastavom na što mu Liam bezobrazno odgovara da je Drive Shaft zapravo on (Liam) i da nitko ne zna za postojanje svirača basa. Sve to nagne Charlieja da po prvi put konzumira heroin. Godinama kasnije Charlie posjećuje svog brata Liama u Australiji sa željom da ponovno okupi njihov sastav za povratničku turneju. Liam ga odbija usput ga kritizirajući da je pretjerao s drogiranjem što sve dovodi do njihovog novog verbalnog okršaja u kojem Charlie optužuje Liama da ne bi niti bio ovisan da nije bilo njega. Liam se ponudi da ostane s njim nekoliko tjedana uz napomenu da Sydney ima nekoliko odličnih programa za rehabilitaciju koji mu mogu pomoći. Charlie ljutito ode, govoreći da mora stići na svoj let za Los Angeles.